Document ID: 32002D0350

Kommissionens Beslutning
af 3. april 2002
om ændring af beslutning 2001/781/EF om udarbejdelse af en håndbog over modtagende instanser og en ordliste over de dokumenter, som kan forkyndes, i overensstemmelse med Rådets forordning (EF) nr. 1348/2000 om forkyndelse i medlemsstaterne af retslige og udenretslige dokumenter i civile og kommercielle sager
(meddelt under nummer K(2002) 1132)
(2002/350/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1348/2000 af 29. maj 2000 om forkyndelse i medlemsstaterne af retslige og udenretslige dokumenter i civile og kommercielle sager(1), særlig artikel 17, litra a) og b), og
ud fra følgende betragtninger:
(1) Iværksættelse af forordning (EF) nr. 1348/2000 forudsætter udarbejdelse og offentliggørelse af en håndbog med oplysninger om de modtagende instanser, der er omhandlet i artikel 2 i nævnte forordning.
(2) Det er endvidere i artikel 17, litra b), i forordning (EF) nr. 1348/2000 fastlagt, at der skal opstilles en ordliste på alle Den Europæiske Unions officielle sprog over de dokumenter, som kan forkyndes inden for rammerne af forordningen.
(3) I overensstemmelse med forordning (EF) nr. 1348/2000 blev Kommissionens beslutning 2001/781/EF af 25. september 2001 om udarbejdelse af en håndbog over de modtagende instanser og en ordliste over de dokumenter, som kan forkyndes, i overensstemmelse med Rådets forordning (EF) nr. 1348/2000 om forkyndelse i medlemsstaterne af retslige og udenretslige dokumenter i civile og kommercielle sager(2) offentliggjort i De Europæiske Fællesskabers Tidende.
(4) Håndbogen og ordlisten skal suppleres på grundlag af de oplysninger, Tyskland har meddelt Kommissionen.
(5) De foranstaltninger, der er fastsat ved denne beslutning, er i overensstemmelse med det rådgivende udvalgs udtalelse i henhold til artikel 18 i forordning (EF) nr. 1348/2000 -
VEDTAGET FØLGENDE BESLUTNING:
Artikel 1
Bilag I til beslutning 2001/781/EF (håndbog i henhold til artikel 17, litra a), i forordning (EF) nr. 1348/2000) ændres i overensstemmelse med bilag I til denne beslutning.
Artikel 2
Bilag II til beslutning 2001/781/EF (ordliste i henhold til artikel 17, litra b), i forordning nr. 1348/2000) ændres i overensstemmelse med bilag II til denne beslutning.
Denne beslutning er rettet til medlemsstaterne.
Udfærdiget i Bruxelles, den 3. april 2002.

Labels: 11
3
12
18
15